**Զիգֆրիդ Բուբակ** (գերմ.՝ Siegfried Buback, հունվարի 3, 1920(1920-01-03), Wilsdruff - ապրիլի 7, 1977(1977-04-07), Կարլսրուե, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի իրավաբան, ով 1974 թվականի մայիսի 31-ից մինչև իր մահը եղել է Գերմանիայի գերագույն դատարանի դաշնային գլխավոր դատախազը։ Նրա սպանությունը համընկնում է Կարմիր բանակ խմբակցության անդամների կողմից իրականացվող ահաբեկչության սկզբին՝ 1977 թվականին։

Կենսագրություն
--------------

Ծնվել է 1920 թվականին Սաքսոնիայում ծառայողի ընտանիքում։ Իրավագիտություն ուսումնասիրել է Լայպցիգի համալսարանում։ 1940 թվականի ապրիլի 11-ին գրել է դիմում Նացիոնալ-սոցիալիստական գերմանական բանվորական կուսակցությանը անդամակցելու խնդրանքով։ Խնդրանքը բավարարվել է 1940 թվականի հուլիսին (№ 8179469 կուսակցական անդամատոմս)։ 1941 թվականին պետական քննությունը հանձնելուց հետո՝ նա ծառայության է անցել Վերմախում։ 1945 թվականին նա ինքնակամ գերության է հանձնվել, որտեղից ազատ է արձակվել 1947 թվականին։ 1950 թվականին հանձնել է երկրորդ պետական քննությունը և ասեսորի պաշտոնում ծառայության անցել Հարավային Սաքսոնիայում։ 1953 թվականին ստանձնել է դատախազի պաշտոնը, իսկ 1959֊ին՝ գլխավոր դատախազի։ Բուբակը հայտնի է դարձել 1962 թվականին, երբ նա նախաձեռնել է այսպես կոչված «Շպիգել» ամսագրի հետաքննությունը։ Բուբակը ամսագրի հիմնադիր և հրատարակիչ Ռուդոլֆ Աուգշտայնին մեղադրել է պետական դավաճանության մեջ։ 1963 թվականից Բուբակը տեղափոխվեց գլխավոր դատախազություն, որտեղ 1969-ին կարևոր դեր է խաղացել Լեբախում զինծառայողների սենսացիոն սպանությունների բազմակողմանի ուսումնասիրության մեջ և եղել է «Գիյոմի խարդախության» գործով զբաղվող առաջատար քննիչներից մեկը։ Վերջինիս արդյունքում, 1974 թվականին կանցլեր Վիլի Բրանդտը հրաժարական է տվել։ Նույն թվականին Բուբակը փոխարինեց Լյուդվիգ Մարտինին՝ Գերմանիայի գլխավոր դատախազի պաշտոնում։

Suzuki GS750 մոտոցիկլը, որի վրայից կրակել են Բուբակին

Սպանություն
-----------

1977 թվականի ապրիլի 7-ին (Ավագ հինգշաբթի), Զիգֆրիդ Բուբակը երկու մարդկանց ուղեկցությամբ, իր Mercedes-Benz 230.6 ավտոմեքենայով Նոյրոյիտ բնակարանից գնում էր աշխատանքի՝ Գերմանիայի Գերագույն դատարանի շենք։ Ինքը դատախազը գտնվելիս է եղել վարորդ 30֊ամյա Վոկֆգանգ Գեբելի մոտ։ Վերջին նստատեղին նստած էր Գլխավոր դատախազության ավտոպարկի տնօրեն 43-ամյա Գեորգ Վյուրստերը։ 

Կարլսրուեում գտնվող հիշատակի քարը Ավտոմեքենան կանգ է առել կարմիր լույսի տակ՝ Լանդշտրաս (Landstraße,այսօր Willy-Brandt-Allee) և Մոլտկեշտրաս խաչմերուկում (Moltkestrasse)։ Ավտոմեքենայի աջ կողմում եղել է Suzuki GS750 մոտոցիկլը՝ երկու ուղևորով, որոնցից մեկը դատախազի մեքենայի վրա HK 43 հրացանից 15 կրակոց է արձակել` վիրավորելով բոլոր երեքին։ Վարորդը դուրս է եկել մեքենայից և բախվել մի քանի մետր հեռավորության վրա գտնվող հեռագրասյունին։ Գլխավոր դատախազը և վարորդը մահացել են դեպքի վայրում։ Վթարից հետո, վեց օր անց՝ ապրիլի 13֊ին, հիվանդանոցում մահացել է արդեն ավտոպարկի տնօրենը։ Կրակողի ինքնությունը չի պարզվել։

Նա ամուսնացած է եղել Ինգա Բուբակի հետ (?—06.09.2012)։

Հիշատակ
-------

* Կարլսրուե քաղաքի հրապարակներից մեկը կոչվել է Զիգֆրիդ Բուբակի անունով (Siegfried-Buback-Platz)։

Արտաքին հղումներ
----------------

* Ein kalter Herbststurm (գրքույկ)(գերմ.)

Ծանոթագրություններ
------------------

1. 1 2  Discogs — 2000.
2. 1 2 3 4  Munzinger Personen (գերմ.)
3. 1 2 3 4  *Deutsche Nationalbibliothek* Record #118667823 // Gemeinsame Normdatei (գերմ.) — 2012—2016.
4. ↑  BZ-Schlagzeilen zum Deutschen Herbst(գերմ.)
5. ↑  "История терроризма". Արխիվացված է the original 2014 թ․ մայիսի 18-ին. Retrieved 2018 թ․ օգոստոսի 25. `{{cite web}}`: Cite has empty unknown parameter: `|dead-url=` (help)
6. ↑  Убитый террористами RAF прокурор был в прошлом членом НСДАП
7. ↑  Von RAF ermordeter Generalbundesanwalt Buback war NSDAP-Mitglied(գերմ.)
8. ↑  Spur 8179469: Geständnis von Stefan Wisniewski? Archived 2020-01-23 at the Wayback Machine.(գերմ.)
9. ↑  «Дело „Шпигеля" — Глупости государства»(գերմ.)
10. ↑  В Штутгарте возобновляется суд над Вереной Беккер, подозреваемой в теракте 33-летней давности
11. ↑  Witwe des Ex-Generalbundesanwalts: Inge Buback mit 92 Jahren gestorben(գերմ.)
12. ↑  Platz erinnert an Siegfried Buback Archived 2016-07-01 at the Wayback Machine.(գերմ.)
13. ↑  Площадь Зигфрида Бубака (Siegfried-Buback-Platz) на карте города(գերմ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database |
|  |
| Չափորոշչային վերահսկողություն | GND: 118667823 · ISNI: 0000000115116514 · LCCN: no2009025231 · SUDOC: 167891073 · VIAF: 78975601 · WorldCat VIAF: 78975601 |

 |